Dit was Napoleon wat gesê het, as jy jou in 'n oorlog wil begewe waar jou vyand die terrein, die wapens, die tyd en plek gekies het, het jy klaar verloor nog voordat jy begin het.
In eie geledere was dit die befaamde Genl. Christiaan de Wet, wêreldberoemd vir sy guerrilla taktiek tydens die Anglo Boere Oorlog wat gesê het:"As God vir ons is, wie kan teen ons staan?"
Onder die leierskap van generaal Christiaan Rudolf de Wet in 'n oënskynlik onwenbare oorlog teen die magtige en genadelose Britse mag van meer as 50,000 soldate , kon De Wet en sy oorblywende 700 Boerevegters te perd nie gevang word nie.
Sy meedoënlose verrassingsaanvalle, strategiese guerilla-oorlogvoeringstegniek van aanval en onttrek, het tot gevolg gehad dat Engeland die oorlog moes beëindig. Generaal de Wet word beskryf as 'n onwrikbare streng gedissiplineerde leier uit die Oranje Vrystaat, wat die Boeremagte verenig en tot uitsonderlike dissipline en lojaliteit geïnspireer het. 'n Man van 'n diepe geloofsoortuiging en volharding. De Wet het nooit getwyfel dat hulle uiteindelik teen die Engelse aggressors sou seëvier solank as wat die verrassingselement behoue bly nie.